Josep-Lluís Serrano Pentinat

**Josep-Lluís Serrano Pentinat** (født 19. mars 1977 i Tivissa i provinsen Tarragona i Katalonia i Spania) er en spansk katolsk biskop av Urgell og dermed *medfyrste*, fyrstbiskop, av Andorra. Hans stilling gjør ham til verdens eneste og siste fyrstebiskop bortsett fra paven i hans egenskap av overhode av Vatikanstaten.

## Liv og virke
### Bakgrunn
Josep-Lluís Serrano Pentinat gikk på gutteseminaret og *Col·legi de la Immaculada* i Tortosa fra 1991. Fra 1995 til 2001 studerte han filosofi og katolsk teologi ved seminaret i Tortosa. I 2001 mottok han en batxiller i katolsk teologi fra Det teologiske fakultetet Catalonia i Barcelona. I 2001 ble Serrano Pentinat ordinert til diakon. Som diakon var han i menigheten *Assumpció de Maria* i Amposta. 
### Prest
Den 21. april 2002 ble han presteviet for Tortosa bispedømme i katedralen der, av biskopen av Tortosa, Javier Salinas Viñals.

Etter ordinasjonen var Serrano Pentinat først sjelesørger i La Palma d'Ebre, La Bisbal de Montsant og Margalef. I 2005 ble han sendt til Roma for videre studier, hvor han oppnådde en lisensiatgrad i dogmatisk teologi fra Det pavelige universitet Gregoriana i 2007. Under studiene i Roma var han alumnus ved Det pavelige spanske kollegium. 

Etter å ha returnert til hjemlandet, var Serrano Pentinat pastor i menighetene *Sant Andreu* og *Sant Pere* i Vandellòs i Hospitalet de l'Infant fra 2007 til 2009. Han underviste også ved seminaret i Tortosa og ved fjernundervisningsinstituttet *Sant Agustí* fra 2007 til 2009. Han var også religionslærer ved *Col·legi d'Educació Infantil* i Primària "Mestral" i Hospitalet de l'Infant. Videre, fra 2008 til 2009, tjente han som moderator for *Costa Nord* pastoralenhet.

Fra 2009 til 2012 fortsatte Serrano Pentinat studiene ved Det pavelige kirkelige akademi i Roma. Han tok lisens i kanonisk rett fra Det pavelige Lateranuniversitet i 2011 og tok doktorgrad i dogmatisk teologi fra *Gregoriana* i 2012 under Salvador Pié-Ninot med avhandlingen *Palabra, sacramento y carisma. La eclesiología de E. Corecco* («Ord, sakrament og karisma. E. Coreccos ekklesiologi»).

I 2012 begynte han i diplomatisk tjeneste for Den hellige stol. Han tjenestegjorde som nuntiatursekretær ved nuntiaturene i Mosambik (2012–2016), Nicaragua (2016–2017) og Brasil (2017–2019). Fra 2019 tjenestegjorde Serrano Pentinat som nuntiaturråd i *Seksjonen for generelle anliggender* i Den hellige stols statssekretariat.

### Koadjutorbiskop av Urgell
Den 12. juli 2024 utnevnte pave Frans ham til koadjutorbiskop av Urgell. *Susistuto* for Den hellige stols statssekretariat, kurieerkebiskop Edgar Peña Parra, vigslet ham til biskop den 21. september samme år i katedralen *La Seu d'Urgell*. De medkonsekrerende var biskopen av Urgell, Joan Enric Vives i Sicília, og biskopen av Tortosa, Sergi Gordo Rodríguez.

### Biskop av Urgell
Ved at hans forgjenger trakk seg tilbake den 31. mai 2025, etterfulgte han ham som biskop av Urgell og fyrstbiskop og medfyrste av Andorra.

Biskop Serrano Pentina taler katalansk og spansk, i tillegg til italiensk, fransk, engelsk og portugisisk.
## Skrifter
* 

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1805-1883 ) *1845
*Erkebiskop Gregor (Leonhard Andreas) von Scherr, O.S.B. (1804-1877) *1856
*Erkebiskop Friedrich Josef von Schreiber (1819-1890) *1875
*Erkebiskop Franz Joseph von Stein (1832-1909 ) *1879
*Erkebiskop Joseph von Schork (1829-1905) *1891
*Biskop Ferdinand von Schlör (1837-1924) *1898
*Erkebiskop Johann Jakob von Hauck (1861-1943) *1912
*Biskop Ludwig Sebastian (1862-1943) *1917
* Kardinal Joseph Wendel (1901-1960 ) *1941
*Erkebiskop Josef Schneider (1906-1998) *1955
*Biskop Josef Stangl (1907-1979) *1957
* Pave Benedikt XVI (1927-2022) *1977
* Erkebiskop Edgar Peña Parra (1960- ) *2011
* Biskop *Josep-Lluís Serrano Pentinat* (1977- ) *2024

## Referanser